|  |
| --- |
| Styrelsen for Arbejdsmarked og Rekruttering  [bst@star.dk](mailto:bst@star.dk); [mta@star.dk](mailto:mta@star.dk); [star@star.dk](mailto:star@star.dk) |

# Høringssvar vedr. udkast til forslag til lov om et midlertidigt børnetilskud til visse forsørgere

Først og fremmest skal jeg takke for muligheden for at levere høringssvar.

I Danske Handicaporganisationer (DH) er vi glade for aftalen om et midlertidigt børnetilskud til visse forsørgere.

Kontanthjælpsloftet har ramt mennesker med handicap. I DH har vi gennemført en række undersøgelser blandt mennesker med handicap, der har været ramt af kontanthjælpsloftet. De viser blandt andet, at mennesker med handicap på grund af loftet har sparet på medicin, mad og fritidsaktiviteter[[1]](#footnote-1). Det har ramt både med mennesker med handicap og deres børn.

Derfor er vi også meget positive over, at man med aftalen her sikrer et bedre levegrundlag for de mennesker med handicap, som har været ramt af loftet, som er forsørgere.

Samlet set er aftalen godt første skridt mod at give mennesker med handicap på kontanthjælp samt deres børn et mere anstændigt liv. Vi ser frem til at følge og bidrage til det videre arbejde med en ydelseskommission.

Med venlig hilsen

cid:image001.jpg@01CFE3CC.C4E6D750

Thorkild Olesen

Formand

1. <https://handicap.dk/nyheder/nyhedsarkiv/kontanthjaelpsloftet-rammer-mennesker-med-handicap-sparer-paa-mad-og-medicin> [↑](#footnote-ref-1)